साईं जन्म पर मंदिरों में उमड़े भक्त
शहर के साईं मंदिरों में शुक्रवार को शिरडी साईं बाबा जन्मोत्सव मनाया गया। जन्मोत्सव के मौके पर विविध कार्यक्रमों का आयोजन किया गया। इस दौरान विशेष तौर पर कक्कड़ आरती की गई। पूजा-अर्चना का सिलसिला सुबह 5 बजे से शुरू हुआ, जो दिनभर चलता रहा। शहर के मंदिरों में इस मौके पर हवन भी कराए गए और फिर भंडारा का आयोजन हुआ। मंदिरों में दिनभर भक्तों की भीड़ उमड़ी रही।
शीतलापारा साईं मंदिर में सुबह 5 बजे दूध, दही, शहद व घी से अभिषेक किया गया। श्रृंगार के बाद कक्कड़ आरती की गई। श्री सत्य साईं सेवा संगठन की ओर से सुबह 10 बजे भजनों की प्रस्तुत दी गई। इस दौरान बड़ी संख्या में श्रध्दालु महिला-पुरुष पूजन करने पहुंचे। दोपहर 2 बजे के बाद भंडारा शुरु हुआ, जो शाम तक चलता रहा। साईं बाबा के जन्मोत्सव पर साईं मंदिरों में दिनभर धूम रही। इस मौके पर मंदिरों में विशेष पूजा-अर्चना की गई। पूरे दिन भजनों का आयोजन होता रहा।
इस मौके पर विविध कार्यक्रम आयोजित किए गए। शाम को हरि ऊँ मानस मंडली टिकरापारा की आेर से भजन-कीर्तन प्रस्तुत किया गया। कार्यक्रम में कौशिल्या, मंजीत सिंह ठाकुर, संजय, पूनम ठाकुर, शुभम कोमरे, प्रीति ठाकुर, संध्या ठाकुर, का विशेष योगदान रहा। वहीं राजापारा साईं मंदिर में सुबह 5 बजे कक्कड़ आरती हुई। दोपहर में हवन किया गया। हवन के लिए दो कुंड बनाए गए। हवन के बाद भंडारा का आयोजन हुआ। जनकपुर वार्ड के साईं मंदिर को जन्मोत्सव के मौके पर खासतौर से सजाया गया था। मंदिर में दोपहर में साईं बाबा की विधि-विधान से पूजा की गई। यहां भी हवन के बाद भंडारा कराया गया। शाम को महिला मंडली ने रामायण प्रस्तुत किया।
कांकेर. सांई जयंती पर सांई मंदिरों में किया गया हवन पूजन।
awa_Deva hin_Deva hin_Deva hin_Deva hin_Deva